Softversko inžinjerstvo

- Obavezni zadatak za web servise –

U sklopu završnog projekta je obavezno napraviti web stranicu na kojoj se nalaze 3 tekstualna polja i dugme, koja treba da se obrati RESTful web servisu koji se nalazi na udaljenom računaru i prikaže odgovor od servisa. U daljem tekstu biće detaljno opisano kako stranica treba da izgleda i koji podaci se unose u polja. Podaci se prenose u JSON formatu.

U prvo tekstualno polje se upisuje adresa udaljenog računara, u formatu IP:Port web servera (npr. 192.168.1.200:4000).

U drugo tekstualno polje se unosi broj indeksa studenta, u formatu broj/godina (npr. 37/13).

Klikom na dugme, šalje se zahtjev računaru čija je adresa unešena u prvo tekstualno polje. Zahtjev se šalje na putanju **/api/pmfservice**, POST metodom. Primjer:  
**POST http://192.168.1.200:4000/api/pmfservice**

Tijelo zahtjeva (body) predstavlja JSON objekat koji ima jedno polje sa nazivom **br\_ind,** a vrijednost polja je vrijednost iz drugog tekstualnog polja sa stranice**.** Primjer tijela zahtjeva:  
{

"br\_ind" : "37/13"

}

Nakon što se primi odgovor od web servisa, potrebno je vrijednost polja **data** iz objekta koji predstavlja odgovor prikazati u trećem tekstualnom polju. Format objekta koji predstavlja odgovor je sledeći:

{

"success" : true,

"data" : "nekitekst"

}

Servis će biti implementiran od strane predmetnog nastavnika da prima opisani zahtjev i biće pokrenut na jednom od računara. Zadatak je da na ispitu pokažete realizovanu opisanu web stranicu koja treba da se obrati tom servisu unoseći adresu računara na kom servis bude pokrenut nalazi, kao i vaš broj indeksa. Ukoliko ste implementirali sve kako treba, nakon dobijanja odgovora od servisa, u trećem tekstualnom polju bi trebalo da bude ispisana validna vrijednost polja **data** iz odgovora.

Za web stranicu možete koristiti proizvoljne Javascript biblioteke ili framework-e (JQuery, Vue.js, Angular itd.).